Manfred Winkelhock

Manfred Winkelhock (6. lokakuuta 1951 Waiblingen, Länsi-Saksa – 12. elokuuta 1985 Toronto, Kanada) oli saksalainen kilpa-autoilija. Hänen suurimpiin saavutksiinsa kuuluu muun muassa Monzan tuhannen kilometrin ajon voitto vuonna 1985. Winkelhockin veli Joachim Winkelhock ja poika Markus Winkelhock ovat myös kilpa-autoilijoita. == Ura == === Varhainen ura === Winkelhockin moottoriurheilu-ura alkoi VW Junior Cupissa vuonna 1976. Hän ajoi vuosina 1978–1981 Formula 2 -sarjassa. Winkelhockille sattui tunnettu onnettomuus F2-autolla vuonna 1980 Nürburgringillä: hänen autonsa teki ilmassa voltin ja törmäsi seinään, minkä jälkeen hän käveli loukkaantumattomana omin voimin pois paikalta. === Formula 1 === Formula 1 -sarjassa Winkelhock kilpaili vuosina 1980 ja 1982–1985. Hänen ensimmäinen GP-kilpailunsa oli Italian Grand Prix 1980, jossa hän korvasi loukkaantunutta Jochen Massia Arrowsilla. Hän kuitenkin karsiutui aika-ajoissa eikä päässyt osallistumaan itse lähtöön. Uuden tulemisen F1:een hän teki kaudella 1982, jolloin hän ajoi saksalaisessa ATS-tallissa. Hän ajoi vain harvoin maaliin asti ja muutamassa kilpailussa matkanteko päättyi jo aika-ajoihin. Hän kuitenkin saavutti kauden toisessa kilpailussa Brasiliassa F1-uransa ainoat kaksi MM-pistettä. Winkelhock ajoi ATS:llä vielä seuraavat kaudet 1983 ja 1984, mutta kausiin mahtui paljon keskeytyksiä. Kauden 1984 viimeisessä kilpailussa Winkelhock ajoi Brabham- autolla ja sijoittui kymmenenneksi. Tulokset olivat edellisten kausien kaltaisia myös kaudella 1985, jolloin hän ajoi RAM-tallissa. Hän tosin ajoi kaudella vain yhdeksän kilpailua, koska hän kuoli kesken kauden. === Muut sarjat === Winkelhock osallistui urallaan myös kahteen DTM-kilpailuun. Winkelhock kilpaili paljon urheiluautoilla, ja hän voitti Monzan tuhannen kilometrin ajon yhdessä Marc Surerin kanssa vuonna 1985. == Kuolema == Winkelhock kuoli elokuussa 1985 Kanadassa Mosport Parkin radan toisessa mutkassa. Hän ajoi Porsche 962C -autolla seinään Budweiser 1000 -urheiluautokilpailussa ja kuoli välittömästi. Hän oli kuollessaan 32-vuotias. Winkelhockin poika Markus oli tuolloin viisivuotias. == Formula 1 -tulokset == Vuosi Talli Auto Moottori 1 2 3 4 5 6 7 8 9 10 11 12 13 14 15 16 Sijoitus Pisteet 1980 Warsteiner Arrows Arrows A3 Cosworth V8 ARG BRA RSA USW BEL MON FRA GBR GER AUT NED ITA DNQ CAN USA \- 0 1982 Team ATS ATS D5 Cosworth V8 RSA 10 BRA 5 USW Kesk. SMR DSQ BEL Kesk. MON Kesk. USE Kesk. CAN DNQ NED 12 GBR DNQ FRA 11 GER Kesk. AUT Kesk. SUI Kesk. ITA DNQ LVS NC 24\. 2 1983 Team ATS ATS D6 BMW Straight-4 BRA 16 USW Kesk. FRA Kesk. SMR 11 MON Kesk. BEL Kesk. USE Kesk. CAN 9 GBR Kesk. GER DNQ AUT Kesk. NED DSQ ITA Kesk. EUR 8 RSA Kesk. \- 0 1984 Team ATS ATS D7 BMW Straight-4 BRA EX RSA Kesk. BEL Kesk. SMR Kesk. FRA Kesk. MON Kesk. CAN 8 USE Kesk. USA 8 GBR Kesk. GER Kesk. AUT DNS NED Kesk. ITA DNS EUR \- 0 MRD International Brabham BT53 BMW Straight-4 POR 10 1985 Skoal Bandit F1 Team RAM 03 Hart Straight-4 BRA 13 POR NC SMR Kesk. MON DNQ CAN Kesk. USA Kesk. FRA 12 GBR Kesk. GER Kesk. AUT NED ITA BEL EUR RSA AUS \- 0 == Lähteet == == Aiheesta muualla == * Manfred Winkelhockin tilastoja F1-ruutu-sivustolla Luokka:Saksalaiset Formula 1 -kuljettajat Luokka:DTM- kuljettajat Luokka:Moottoriurheilussa surmansa saaneet kuljettajat Luokka:Vuonna 1951 syntyneet Luokka:Vuonna 1985 kuolleet